MTLS อย่างหรู! ยอดปล่อยสินเชื่อโต Q3/59 กำไรพุ่งกว่า 80%
MTLS อย่างหรู! ยอดปล่อยสินเชื่อโต ขยายสาขาเพิ่ม ดันกำไร Q3/59 พุ่ง 82% มาที่ 400.93 ลบ. จากปีก่อนที่มีกำไร 220.05 ลบ. ขณะที่งวด 9 เดือนแรกมีกำไร 981.23 ลบ. เพิ่มขึ้น 67% จากปีก่อนที่มีกำไร 584.91 ลบ.
9 พ.ย. 2559

บริษัท เมืองไทย ลิสซิ่ง จำกัด (มหาชน) หรือ MTLS รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 400.93 ล้านบาท หรือมีกำไรสุทธิ 0.19 บาทต่อหุ้น เพิ่มขึ้น 82.20% จากช่วงเดียวกันของปีก่อนที่มีกำไรสุทธิ 220.05 ล้านบาท หรือมีกำไรสุทธิ 0.10 บาทต่อหุ้น
ขณะที่ ผลการดำเนินงานช่วง 9 เดือนแรกมีกำไรสุทธิ 981.23 ล้านบาท หรือมีกำไรสุทธิ 0.46 บาทต่อหุ้น เพิ่มขึ้น 67.76% จากช่วงเดียวกันของปีก่อนที่มีกำไรสุทธิ 584.91 ล้านบาท หรือมีกำไรสุทธิ 0.28 บาทต่อหุ้น
โดยกำไรในไตรมาส 3/59 ที่เพิ่มขึ้นจากช่วงเดียวกันของปีก่อนเนื่องจากบริษัทมีรายได้รวมเพิ่มขึ้นจากการขยายสาขาเป็น 1,515 สาขา จากช่วงเดียวกันของปีก่อนที่ 900 สาขา ขณะที่ยอดปล่อยสินเชื่อเพิ่มขึ้นเป็น 1.05 หมื่นล้านบาท เพิ่มขึ้นจากช่วงเดียวกันของปีก่อน 88%